  Виталий Пронин Удмурт егитъёслэн «Шунды» огазеяськонзы 13-тӥ мартэ конференцизэ ортчытӥз.Огазеяськонлэн тӧроез Ольга Тронина верамъя, «Шунды» но солэн ёрос ёзъёсыз кык ар куспын ужамзылы йылпумъянъёс лэсьтӥзы. Соослэн сюлмаськемзыя «Шундыкар» лагерь котькуд гужем ӧсъёссэ усьтэ. Егит азьмынӥсьёсты шарая но будэтэ «Вамыш». Ёросъёсын егитъёс пӧлын удмурт культураез азинтэ «Вуюись» программа.«Шундыос» радъязы удмурт егитъёслэсь творчествозэс но быгатонлыкъёссэс азинтӥсь «Лаборатория «Шунды», «Куарагур», «Удмурт street», «Удмурт трамвай» но «Малпа выль кыл» выль проектъёсты.Тазалыкез кыдатонлы сӥзем выль ӧр улсын ортчизы туризмъя «Юр-яр» элькун слёт, вузъёс но ссузъёс куспын волейболъя «Питырес туп» ӵошатсконъёс.Егитъёс конференцилэсь резолюцизэ кутӥзы. Кенешизы вань та проектъёсты азинтыны, выль программаос малпаны. Ёросъёсысь тросгес егитъёсты удмурт культурае кысконо, со понна «Шундылэсь» выль ёзъёссэ усьтоно. Бадӟым саклык висъяно удмурт кылэз вӧлмытонлы, кун кивалтӥсьёсын, калык огазеяськонъёсын кусып возёнлы.Конференцие пыриськизы 17 ёросъёсысь егит делегатъёс. Соос правленилэсь выль ёзчиоссэ, кенешсэ, эскерись комиссизэ бырйизы. Правление быдэсак воштћськиз, огазеяськонлы тӧро Ольга Тронина ик быръемын. Выльдӥськонъёс умойлы гинэ, выль муртъёс выль малпанъёс ваёзы, оске О. Тронина.Ангелина Снигирёва Туспуктӥз Максим Королёв Теги: конференция Шунды  